TRUE จับมือ AP ดึง 5G ยกระดับธุรกิจอสังหาริมทรัพย์
TRUE จับมือ AP ดึง 5G ยกระดับธุรกิจอสังหาริมทรัพย์
19 ก.พ. 2564

บริษัท ทรู คอร์ปอเรชั่น จำกัด (มหาชน) หรือ TRUE นำโดย นายพิชิต ธันโยดม หัวหน้าคณะผู้บริหาร ด้านธุรกิจองค์กร พร้อมด้วยคณะผู้บริหารกลุ่มทรู ผสานความร่วมมือต่อยอดพันธมิตรทางธุรกิจ กับ บริษัท เอพี (ไทยแลนด์) จำกัด (มหาชน) หรือ AP โดย นายบุญชัย จันทร์กระจ่างเลิศ Chief Supply Chain Officer และนางสาวทิพวรรณ ศิริคูณ Deputy Chief People Officer ซึ่งกลุ่มทรู พร้อมร่วมเสริมสร้างศักยภาพในการดำเนินธุรกิจของ AP
โดยนำโครงสร้างพื้นฐานโทรคมนาคมดิจิทัล ด้วยเครือข่ายอัจฉริยะ ทรู 5G ที่ครบ 7 ย่านความถี่มากสุดในไทย ครอบคลุมทั้ง 77 จังหวัด และระบบนิเวศดิจิทัลครบวงจร ตลอดจนนวัตกรรมสินค้าบริการและความรู้ความเชี่ยวชาญ สนับสนุนพันธกิจของ AP ในการส่งมอบคุณภาพชีวิตที่ดีในการอยู่อาศัยครอบคลุมทุกมิติ เพื่อครองความผู้นำตลาดผู้พัฒนาธุรกิจอสังหาริมทรัพย์ไทยได้ตามเป้าหมาย